Bakonyi Sándor

Bakonyi Sándor ([Léva](https://hu.wikipedia.org/wiki/L%C3%A9va), [1805](https://hu.wikipedia.org/wiki/1805). [október 29.](https://hu.wikipedia.org/wiki/Okt%C3%B3ber_29.) – [Szklenó](https://hu.wikipedia.org/wiki/Szklen%C3%B3f%C3%BCrd%C5%91%22%20%5Co%20%22Szklen%C3%B3f%C3%BCrd%C5%91), [1851](https://hu.wikipedia.org/wiki/1851). [augusztus 15.](https://hu.wikipedia.org/wiki/Augusztus_15.)) báró, honvéd vezérőrnagy.

[Bécsben](https://hu.wikipedia.org/wiki/B%C3%A9cs) katonai tanulmányokat végzett, majd hadapródként lépett a császári hadseregbe. [1848](https://hu.wikipedia.org/wiki/1848) áprilisában ezredesi rangban, a 2. (Sándor) gyalogezred parancsnokává nevezték ki. [Pozsonyban](https://hu.wikipedia.org/wiki/Pozsony) állomásozó alakulatát [Batthyány Lajos](https://hu.wikipedia.org/wiki/Batthy%C3%A1ny_Lajos_%28minisztereln%C3%B6k%29) kormányának megalakulása után a magyar hadügyminisztérium alá rendelték, majd a [Délvidékre](https://hu.wikipedia.org/wiki/D%C3%A9lvid%C3%A9k), a szerb felkelők elleni háborúba vezényelték. Dandárparancsnokként a [Bechtold Fülöp](https://hu.wikipedia.org/wiki/Bechtold_F%C3%BCl%C3%B6p%22%20%5Co%20%22Bechtold%20F%C3%BCl%C3%B6p), majd [Mészáros Lázár](https://hu.wikipedia.org/wiki/M%C3%A9sz%C3%A1ros_L%C3%A1z%C3%A1r) parancsnoksága alatt álló bácskai hadtesthez osztották be és részt vett [Szenttamás](https://hu.wikipedia.org/wiki/Szenttam%C3%A1s_%28Szerbia%29) [augusztus 19-ei](https://hu.wikipedia.org/wiki/Augusztus_19.) és [szeptember 21-ei](https://hu.wikipedia.org/wiki/Szeptember_21.%22%20%5Co%20%22Szeptember%2021.) sikertelen ostromában is. [1848](https://hu.wikipedia.org/wiki/1848). [október 30-án](https://hu.wikipedia.org/wiki/Okt%C3%B3ber_30.) az [Országos Honvédelmi Bizottmány](https://hu.wikipedia.org/wiki/Orsz%C3%A1gos_Honv%C3%A9delmi_Bizottm%C3%A1ny) vezérőrnaggyá léptette elő, majd november végén a Mészárost felváltó [Fridrich Eder](https://hu.wikipedia.org/w/index.php?title=Fridrich_Eder&action=edit&redlink=1" \o "Fridrich Eder (a lap nem létezik)) vezérőrnagy utódaként átvette a mintegy tizenötezer főből álló bácskai hadtest parancsnokságát.

Bakonyi azonban csak addig szolgálta a magyar alkotmány ügyét, amíg azt összeegyeztethetőnek érezte az uralkodó iránti hűséggel. Mikor nyilvánvalóvá vált, hogy Ausztria és Magyarország ellentéte nyílt háborúba megy át, betegszabadságot kért, majd [december 16-án](https://hu.wikipedia.org/wiki/December_16.) véglegesen szabadságoltatta magát és a parancsnokságot átadta [Esterházy Sándor](https://hu.wikipedia.org/wiki/Esterh%C3%A1zy_S%C3%A1ndor) vezérőrnagynak. A magyar hadvezetésben árulás gyanúja is felmerült és [Schweidel József](https://hu.wikipedia.org/wiki/Schweidel_J%C3%B3zsef) vezetésével egy vizsgáló bizottságot is terveztek felállítani ellene, erre azonban végül nem került sor. [1849](https://hu.wikipedia.org/wiki/1849) januárjában – több tábornoktársával együtt – kilépett a honvéd hadseregből, majd a [függetlenségi nyilatkozat](https://hu.wikipedia.org/wiki/F%C3%BCggetlens%C3%A9gi_nyilatkozat_%28Magyarorsz%C3%A1g%29)kibocsátása után szembefordult a szabadságharccal és a császáriak oldalára állt. Ennek ellenére az osztrák haditörvényszék ezredesi rangban nyugalmazta, majd a szabadságharc leverése után ezredesi rangjától is megfosztotta.

Forrás

https://hu.wikipedia.org/wiki/Bakonyi\_Sándor